Diari Oficial de la Generalitat Valenciana


Sumari del DOGV 8435, del 30-11-2018 (2018/11809)

RESOLUCIÓ de 20 de novembre de 2018, del president de l'Institut Valencià de Competitivitat Empresarial (IVACE), per la qual es disminueix el pressupost del Programa d'innovació de Pime (INNOVA-CV) de l'exercici 2018.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8435

Data del DOGV
:   30-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11595


Data del document
:   20-11-2018

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de novembre de 2018, del president de l'Institut Valencià de Competitivitat Empresarial (IVACE), per la qual es disminueix el pressupost del Programa d'innovació de Pime (INNOVA-CV) de l'exercici 2018. [2018/11373]  
Per Resolució de 5 de febrer de 2018, del president de l'Institut Valencià de Competitivitat Empresarial (IVACE), es va convocar la concessió d'ajudes a empreses per a projectes d'R+D i d'innovació per a l'exercici 2018 (DOGV 8237, 19.02.2018).  
L'article 7, Dotació pressupostària, de l'esmentada convocatòria estableix en el seu apartat 6 que «el pressupost per a la concessió de les subvencions del programa INNOVA-CV prevista en la present resolució serà de 6.000.000 euros amb càrrec a la línia S6722000, Recerca, desenvolupament i innovació empresarial, del pressupost de la Generalitat per a l'exercici 2018».  
Per Resolució de 13 de novembre de 2018, del president de l'IVACE, va tindre lloc l'adjudicació de les ajudes del Programa d'innovació de Pime per un import total de 3.573.678,66 ?, és a dir, per un import inferior al pressupost disponible.  
Vista la proposta de la Direcció General de l'IVACE, de conformitat amb l'informe de l'Àrea d'Empreses i Associacions, de data 8 de novembre de 2018, en el que es proposa la disminució del pressupost del Programa d'innovació de Pime (INNOVA-CV) amb càrrec al pressupost de l'exercici 2018.  
En virtut del que antecedeix, i de conformitat amb allò que disposa l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
Disminuir en 2.358.605,69 euros la dotació pressupostària corresponent al Programa d'innovació de Pime (INNOVA-CV), amb càrrec al pressupost de l'exercici 2018. Conseqüentment el pressupost total de la convocatòria d'ajudes a empreses per a projectes d'R+D i d'innovació per a l'exercici 2018, aprovada per Resolució de 5 de febrer de 2018, del president de l'IVACE (DOGV 8237, 19.02.2018), queda fixat en la quantitat de 9.610.894,31 euros.  
  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
Contra aquesta resolució, que posa fi a la via administrativa, podrà interposar-se en el termini d'un mes recurs potestatiu de reposició davant del mateix òrgan que ha dictat la resolució, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant del jutjat contenciós administratiu corresponent, de conformitat amb el que preveuen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que es crega oportú.  
  
  
València, 20 de novembre de 2018.- El president de l'IVACE: Rafael Climent González.